Nichelle Nichols

Tidlig liv

Grace Nichols ble født i Robbins i Illinois, nær Chicago, datteren til Lishia Parks og Samuel Earl Nichols, en fabrikkarbeider som også var ordfører i Robbins. Hun studerte i Chicago, New York og Los Angeles. Mellom skuespill og sang-opptredener i studietiden, hadde Nichols også enkelte modell-oppdrag. Hun poserte i 1960 i en katalog for klesmerket Fine Craft, Inc.  Hun ble også fotografert i ganske avslørende layout i desember 1960-utgaven av bladet Escapade. I januar 1967 var hun på framsiden av bladet Ebony.

Personlig liv

Nichelle Nichols giftet seg bare 18 år gammel med Foster Johnson. Ekteskapet varte bare 4 måneder, men Nichols  var gravid og fikk sønnen Kyle Johnson i august 1951. Sønnen ble også skuespiller, og har bl.a. spilt hovedrollen i The Learning Tree.
Nichols giftet seg igjen i 1968, og dette ekteskapet endte etter bare noen få år. Hun innrømmet i sin egen autobiografi at hun en gang hadde en forhold med skaperen av Star Trek, Gene Roddenberry.
Nichelle Nichols' bror Thomas var medlem av Heaven's Gate-kulten; han døde 26. mars 1997 i deres masse-selvmord. Han var medlem av kulten i 11 år, og la igjen en video som sa «I'm the happiest person in the world».

Sanger

I sin studietid i New York opptrådte Nichelle Nichols ved den berømte "Blue Angel" og Playboy Club, som sanger. Hun hadde også en rolle som "Carmen" i en oppsetting av stykket Carmen Jones.
Nichols ble oppdaget av Duke Ellington som tenåring, og turnerte i USA, Canada og Europa som sanger med bandene til Duke Ellington og Lionel Hampton. På vestkysten av USA, var hun med i The Roar of the Greasepaint—the Smell of the Crowd, For My People, og fikk masse ros for sin rolle i James Baldwins stykke Blues for Mister Charlie. Hun fikk også anledning til å bruke sangstemmen et par ganger i Star Trek.

Skuespiller

Før Nichelle Nichols fikk rollen som "Uhura" i Star Trek, hadde hun en gjesterolle i Gene Roddenberrys første serie, The Lieutenant.
Nichols desidert mest kjente rolle ble som "Uhura", kommunikasjons-offiseren i Star Trek, The Original Series, som gikk fra 1966 til 1969. Nichols fortsatte med å spille "Uhura" i seks påfølgende filmer på 1980- og 1990-tallet, Star Trek: The Motion Picture, Star Trek II: The Wrath of Khan, Star Trek III: The Search for Spock,Star Trek IV: The Voyage Home, Star Trek V: The Final Frontier, Star Trek VI: The Undiscovered Country.
Det var i Star Trek at Nichelle Nichols fikk populær anerkjennelse gjennom å være en av de aller første sorte kvinnene i en større fjernsynsserie. I løpet av det første året var imidlertid Nichols fristet til å forlate serien, da hun følte at hennes rolle ikke var så viktig, samt at hun følte at studioet holdt tilbake fan-brev. Men etter en samtale med dr. Martin Luther King jr. forandret hun mening og trakk oppsigelsen. Dr. King skal personlig ha oppmuntret henne til å bli i serien, og sa til henne at han var en stor fan av serien og fortalte henne at hun «could not give up»... siden hun var en viktig rollefigur for unge sorte barn og kvinner over hele landet. Det er ofte skrevet at dr. King la til «Once that door is opened by someone, no one else can close it again». Omtalen av denne samtalen varierer. I Beyond Uhura, sier Nichols at hun snakket med ham på en samling.
Nichols er bemerket for å ha deltatt i det første kysset i en amerikansk fjernsynsserie mellom to personer fra forskjellige raser, med William Shatner. Scenen medførte kontrovers og var sett på som et gjennombrudd i fjernsyns-historien, selv om det skjedde etter kysset mellom Sammy Davis, Jr. og Nancy Sinatra på showet '[Movin' With Nancy i desember 1967. En prøvde å ta to ulike opptak av scenen, slik at en "kysse-fri" episode kunne sendes i de sørlige statene av USA, men tilslutt ble kysset uansett brukt da Shatner skal ha ødelagt det andre opptaket med vilje.

NASA-arbeid

Etter at Star Trek stoppet, meldte Nichelle Nichols seg frivillig til et spesial-prosjekt med NASA for å rekuttere folk med minoritetsbakgrunn og kvinner til det amerikanske romprogrammet, noe som viste seg å bli en stor suksess. Blant de som ble rekruttert i denne prosessen var dr. Sally K. Ride (den første kvinnelige amerikanske astronaut), US Air Force Col. Guion Bluford, den første afro-amerikanske astronaut, sammen med dr. Judith A. Resnik og dr. Ronald E. McNair, som begge gjennomførte vellykkede romferder i romferge-programmet før de tragisk omkom i Challenger-ulykken 28. januar 1986.
Som en entusiastisk forkjemper for romutforskning, har Nichols siden midten av 1980-tallet deltatt i Board of Governors i National Space Society, en non-profitt organisasjon grunnlagt av dr. Wernher von Braun.
Nichelle Nichols var alltid interessert i romfart, og Nichols fløy ombord i NASAs C-141 Kuiper Airborne Observatory, som analyserte atmosfæren på Mars og Saturn i en 8-timer lang, høyt-flygende ferd. Hun var også spesial-invitert gjest ved Jet Propulsion Laboratory i Pasadena, California 17. juli 1976 for å se på da Viking 1 landet på den røde planeten. Sammen med andre medskuespillere fra Star Trek-serien, var Nichols tilstede ved dåpen av den aller første romfergen, Enterprise, ved North American Rockwell fabrikken i Palmdale, California.

Senere karriere

I 1994, publiserte Nichelle Nichols sin selvbiografi Beyond Uhura: Star Trek and Other Memories. I denne skriver hun at hun hadde et lengre kjærlighetsforhold med skaperen av Star Trek Gene Roddenberry. Hun skriver også at hun fikk tilbud om rollen som "Peggy Fair" i TV-serien Mannix, men at Roddenberry nektet å slippe henne fra kontrakten i den siste sesongen av Star Trek.
Mellom slutten av den originale serien og Star Trek: The Animated Series og de andre Trek-filmene, spilte Nichols i mindre roller i film og fjernsyn. Hun hadde en rolle i Truck Turner (1974) samme med Isaac Hayes. Hun bidro med stemmen til sitt eget hode i en episode av Futurama. Hun hadde også rollen som "Diane Maza" i den animerte serien Gargoyles og spilte i en episode av Batman: The Animated Series.
I 2006 hadde Nichelle Nichols en av hovedrollene i filmen Lady Magdalene's, som sjefen på et legal bordell i Nevada med skatteproblemer. Hun var også produksjonsleder, koreograf, og sang tre sanger i denne filmen, to av disse laget hun selv.
Nichols har i det siste fått en gjentagende rolle i superhelt-serien Heroes. Nichols spiller "Nana Dawson", matriarken i en New Orleans-familie som blir finansielt og personlig ødelagt av Orkanen Katrina. Hun tar seg av sine foreldreløse barnebarn, og en annen av rollefigurene i serien, "Micah Sanders" (spilt av Noah Gray-Cabey). Hun er den andre av skuespillerne i Star Trek: The Original Series, som har en rolle i Heroes, sammen med George Takei.